**DJEČJI VRTIĆ LATICA KLENOVNIK**

Klenovnik 32

KLENOVNIK

RAZINA: 21

MB: 01191977

OIB: 01051543765

Klenovnik, 05. ožujak 2024.

**OBRAZLOŽENJE UZ GODIŠNJE IZVJEŠĆE**

**O IZVRŠENJU FINANCIJSKOG PLANA DJEČJEG VRTIĆA LATICA ZA 2023. GODINU**

1. **UVODNI DIO**

Proračunski korisnik: Dječji vrtić Latica

Sažetak djelovanja rada: Rani odgoj i obrazovanje djece predškolske dobi

1. **OBRAZLOŽENJE OPĆEG DIJELA IZVJEŠTAJA O IZVRŠENJU FINANCIJSKOG PLANA**

**PRIHODI**

U izvještajnom razdoblju Dječji vrtić Latica ostvario je prihode u iznosu od 200.167,12 eura te je u odnosu na prošlu godinu ostvareno povećanje prihoda za 17,66 %, dok su ostvareni 98,89 % u odnosu na planirano za 2023. godinu. Najveći udio u ostvarenim, kao i planiranim prihodima čine prihodi ostvareni i osigurani od strane osnivača, Općine Klenovnik koji iznose 130.000,00 eura. Slijede prihodi od naplaćene opskrbnine za boravak djece u vrtiću od strane roditelja te drugih općina i gradova čija djece polaze naš vrtić u iznosu od 66.174,46 eura. Slijede prihodi ostvareni od pruženih usluga u iznosu od 2.193,29 eura koji su naplaćeni od roditelja za financiranje programa ranog učenja programa engleskog jezika. Tekuće pomoći iz proračuna koji nije nadležan iznosile su 1.519,36 eura, a odnose se na sredstva za sufinanciranje programa predškole i sufinanciranje boravka djece s teškoćama u dječjem vrtiću. Od ostalih prihoda ostvareno je 280,00 eura. Prihodi od imovine koji se odnose na kamate na oročena sredstva i na depozite po viđenju ostvareni su u iznosu od 0,01 euro.

**RASHODI**

Rashodi ostvareni u 2023. godini iznosili su 194.691,19 eura ostvareni su u odnosu na plan u visini od 96,53%, dok su u odnosu na prošlu godinu povećani za 11,29%.

U izvještajnom razdoblju najveći rashodi su oni za zaposlene i ostvareni su 99,69% u odnosu na plan dok su u odnosu na prošlu godinu povećani za 10,44%, zbog povećanja osnovice za obračun plaća.

Slijede materijalni rashodi koji iznose 42.021,94 eura, a ostvareni su u 87,64% od plana te uvećani za 3,42% u odnosu na prošlo razdoblje.

Financijski rashodi iznosili su 536,93 eura i ostvareni su 89,49% u odnosu na plan dok su smanjeni u odnosu na prošlo razdoblje za 6,39%.

**REZULTAT POSLOVANJA**

U izvještajnom razdoblju ostvareni je višak prihoda poslovanja u iznosu od 5.411,80 eura.

U prethodnom izvještajnom razdoblju ostvareni je manjak u iznosu od 720,62 eura. Navedeni manjak predstavlja metodološki manjak zbog vremenske neusklađenosti pokrića rashoda, a isti je pokriven doznakom iz Proračuna u siječnju.

Konačni rezultat poslovanja za izvještajno razdoblje je višak prihoda poslovanja od 4.691,18 eura te će isti biti raspoređen posebnom odlukom.

1. **OBRAZLOŽENJE POSEBNOG DIJELA POLUGODIŠNJEG IZVJEŠTAJA O IZVRŠENJU FINANCIJSKOG PLANA**

**Programi (aktivnosti)**

**Dječji vrtić Latica provodi slijedeće programe:**

**PROGRAM: 1500 PRIMARNI PROGRAM**

**Aktivnost A1500 01 Redovan rad**

**Kapitalni projekt K1500 01 Ulaganja u opremu za primarni program**

Za ostvarenje ovog programa bilo je planirano 198.900,00 eura, od čega 193.900,00 eura za Aktivnost Redovnog rada Primarnog programa, dok je za Kapitalni projekt 5.000,00 eura.

Realizirano je ukupno 189.250,40 eura za aktivnost redovnog rada što je 97,61% od plana što je vrlo zadovoljavajuće prema planiranom. Najviše je utrošeno na rashode za zaposlene 147.073,67 eura što je 99,71% od planiranog, slijede materijalni rashodi u iznosu od 41.639,80 eura što je izvršenost 90,92% u odnosu na plan. Financijski rashodi činili su 536,93 eura što je 89,49% od planiranog.

Za kapitalnu aktivnost ulaganja za opremu za primarni program utrošeno je 4.442,65 eura što je 88,85% od planiranog.

**PROGRAM: 1501 PROGRAM ENGLESKOG JEZIKA**

**Aktivnost: A1501 01 Redovan rad**

Za navedeni program planirano je 2.150,00 eura, što je u skladu s naplaćenim prihodima od roditelja za financiranje programa. Planirani rashodi programa izvršeni su 32,77% u odnosu na plan. Rashodi za zaposlene ostvareni su u iznosu od 616,00 eura što je 94,77% u odnosu na plan, a odnosi se na nagradu za odgojitelja koji vodi program. Rashodi za materijal i energiju ostvareni su u iznosu od 88,45 eura, što je 5,9% od planiranog.

**PROGRAM: 1502 PROGRAM PREDŠKOLE**

**Aktivnost: A15002 01 Redovan rad**

Za provođenje Programa predškole bilo je planirano 650,00 eura. Realizirano je 293,69 eura. Program se provodi u sklopu primarnog programa zbog malog broja djece polaznika programa predškole (svega troje) jer su sva ostala djeca uključena u redovni program dječjeg vrtića.

**CILJ PROGRAMA**: Odgojno obrazovni rad Dječjeg vrtića Latica Klenovnik u potpunosti je usmjeren dobrobiti djeteta i razvoju njegovih ključnih kompetencija za cjeloživotno učenje što je u skladu s Europskim referentnim okvirom. Ključne kompetencije koje nastojimo razvijati našim programom je komunikacija na materinjem jeziku, matematičke i osnovne kompetencije u prirodoslovlju, digitalna kompetencija, učiti kako učiti socijalna i građanska kompetencija, inicijativnost, kulturna svijest i izražavanje.

**NAČIN OSTVARENJA CILJA**: Dječji vrtić Latica obavlja svoju djelatnost na jednoj lokaciji. U vrtić je trenutno upisano 56 – ero djece u tri odgojne skupine. Zaposlena su šest odgojitelja te jedan odgojitelj pripravnik. Programom ranog učenja engleskog jezika obuhvaća 23 – oje djece iz starije mješovite skupine, program vodi jedan od odgojitelja koji ima potrebnu kvalifikaciju za provođenje programa. Program predškole odvija se u sklopu primarnog programa zbog malog broja djece, svega troje. Programi su sadržajno prilagođeni interesima djece, različitim stilovima učenja i mogućnostima pojedinog djeteta s naglaskom na situacijsko učenje, učenje kroz igru i slično.

**ZAKONSKE I DRUGE PODLOGE**: Djelatnost Dječjeg vrtića Latica ostvaruje se u skladu sa propisima Republike Hrvatske, Zakon o predškolskom odgoju i obrazovanju („Narodne novine“ broj 10/97, 107/07, 94/13, 98/19 i 57/22) i ostalim propisima određenima za ostvarivanje djelatnosti.

**POKAZATELJI REZULTATA NA KOJIMA SE ZASNIVAJU IZRAČUNI I OCJENE POTREBNIH SREDSTVA**

Financijski plan za 2023. godinu i projekcije za 2024. i 2025. godinu, napravljeni su prema dostavljenim uputama osnivača za izvor 1.1., dok za ostale izvore prema procjeni troškova prethodne godine.

**RAZLOG ODSTUPANJA OD PROŠLOGODIŠNJIH PROJEKCIJA**

Zbog nestabilnosti cijena, te promijenjenih uvjeta rada bilo je izazovno planirati projekcije.

**POKAZATELJI USPJEŠNOSTI**

Osobni i profesionalni razboj odgojitelja, ulaganja u opremu i didaktu, stvaranje uvjeta za kvalitetno življenje i učenje djece u vrtiću.

**OBRAZLOŽENJE SASTAVILA:**

Marijana Fotez

 **RAVNATELJICA DJEČJEG VRTIĆA**

 Mirjana De Lai